Een dood in skietgeveg met polisie | Maroela Media
Een dood in skietgeveg met polisie
'n Verdagte is doodgeskiet en sy twee makkers kon daarin slaag om te ontsnap nadat polisiebeamptes hulle wou voorkeer en 'n skietgeveg uitgebreek het.
Die Isipingo-triomisdaadtaakspan het Vrydag vroegoggend patrollies gedoen in die Malukazi-omgewing toe hulle 'n bakkie gewaar het met bloed wat agter van die bakkie af geloop het.
Volgens kol. Thembeka Mbele, polisiewoordvoerder in KwaZulu-Natal, het die beamptes die bakkie van die pad probeer trek, maar die verdagtes het weggejaag. 'n Jaagtog het gevolg waarna die verdagtes skielik stilgehou het en uit die bakkie gespring en op beamptes losgebrand het.
Een van die verdagtes, vermoedelik in sy 40's, is doodgeskiet en die ander twee het weggekom. 'n Vuurwapen waarvan die reeksnommer afgevyl is, is op die toneel gevind. "Toe beamptes die bakkie deursoek het, is daar op 'n dooie bees afgekom."
Die bakkie is in Augustus vanjaar in Brighton Beach gesteel.
Die polisie ondersoek sake van poging tot moord, die besit van 'n ongelisensieerde vuurwapen en die besit van vermoedelik gesteelde goedere.
Isipingo KwaZulu-Natal SAPD
Covid-19-statistieke: Sterftes in 8 provinsies aangemeld
Fritz woedend oor talle skietvoorvalle in Kaap
Die belangrikste dokument wat jy ooit sal onderteken
Hoe kry die kriminele dit altyd reg om weg te hardloop en dat die polisie hulle nie kan vang nie. Is die polisie te vet en oorgewig om hulle fisies agterna te sit.